section_heading: Povijesne pozadinske okolnosti
paragraph_text: Dvije godine poslije sukob je dosegnuo vrhunac. Tad su Firentinci pomoću svojih saveznika iz cijele Toskane i gradova iz okružja Bologne, Colle Val d'Else, Lucce, Orvieta, Prata, San Gimignana, San Miniata i Volterre skupili vojsku od oko 35 tisuća ljudi te krenuli na Sienu. Republika Siena je pozvala u pomoć kralja Manfreda Sicilijanskog (Svevskog), koji im je kao pomoć poslao jedan odred teška konjaništva kojeg su činili njemački plaćenici. Sijensku je vojsku vodio firentinski prognanik Farinata degli Uberti. Uz sva pojačanja i pomoć saveznika, Republika Siena uspjela je podići vojsku od samo 20 tisuća ljudi.